als_Latn dik_Latn tur_Latn
Vijon aksioni kundër vjedhjes së energjisë, arrestohen në flagrancë 33 persona
- 3174 Lexime
- (10:26 , 15/02/2015)
- 3 Komente
TIRANE – Policia e Shtetit dhe OSHEE vijojnë punën për evidentimin dhe vënien para drejtësisë të vjedhësve të energjisë elektrike. Në njoftimin për mediat të Policisë së Shtetit thuhet se “Vijon puna në të gjithë vendin dhe gjatë kësaj jave kanë vepruar 130 grupe të përbashkëta Polici–OSHEE dhe janë kryer kontrolle të përbashkëta në 6.722 raste”.
Si rezultat i kontrolleve të kryera në terren në abonentët biznes dhe familjarë, janë evidentuar 93 raste të vjedhjes së energjisë elektrike me 93 autorë. Nga këta janë arrestuar në flagrancë 33 persona të cilët akuzohen për vjedhje të energjisë elektrike dhe janë shpallur në kërkim 38 persona, si dhe ndiqen në gjendje të lirë 22 shtetas. Gjithashtu janë ndërprerë 5.159 lidhje të abonentëve debitorë dhe 93 lidhje të paligjshme. Si dhe janë kontrolluar 264 kabina elektrike dhe abonentët që furnizohen nga këto kabina.
“Policia e Shtetit dhe OSHEE janë të vendosur ta çojnë deri në fund punën e nisur, deri në shkëputjen e fundit të lidhjeve të paligjshme, duke përballur me forcën e ligjit të gjithë ata persona, të cilët abuzojnë me energjinë elektrike”- thuhet në njoftimin e policisë.
(er.nu/BalkanWeb)
Komente ( 3 )
-
Pse nuk I coni keto 130 grupe te policies per te kapur “bomberman-at” e qeverise qe po na kallin daten cdo dite? Pse nuk I coni te kapin vrasesit e Santos? Ato persona qe vjellen banken diten per diell?
Juve quani arritje arrestimin e familjareve qe nuk kane buken e thate per ta ngrene dhe qe nevoja per mbijetese I shtyn te ndezin nje llampe qe e lidhin ne menyre te paligjshme. Cfare shteti kemi ne?
-
Elis,ne po perpiqemi te kemi shtet normal si shtetet e tjera ku te gjithe paguajne ate qe konsumojne dhe vjedhja denohet.Per sa i perket bombave dhe vrasjeve mafioze kjo ndodh dhe ne shtete te tjera dhe autoret eshte e veshtire te kapen per mos thene e pamundur..!!
-
-
Po pse 33?! Kapni vetem 3. Ata qe vodhen parate ne banke. Ky po do te ish sukses dhe me plot gojen do tju thonim ‘BRAVO CUNA’!
als_Latn glg_Latn unk als_Latn als_Latn als_Latn als_Latn dan_Latn als_Latn unk als_Latn als_Latn unk als_Latn unk unk als_Latn